wickkiey/tamil-wikipedia-chunked huggingface dataset:
# மகாலக்ஷ்மி கோவில், கோலாப்பூர்

## அமைப்பு

இந்த கோவில் கன்னடத்து சாளுக்கிய சாம்ராஜ்ஜிய மன்னர்கள் பொ.ஊ. 700 ஆண்டுகளில் ஆட்சிபுரிந்த பொழுது, முதல் முதலாக கட்டிய கோவில்களில் ஒன்றாகும். கருங்கல்லில் அமைந்த ஒரு அடித்தளத்தின் மீது நான்கு கரங்களுடன் கூடிய மகுடம் தரித்த தேவியின் உருவச்சிலை நிறுவப் பெற்றுள்ளது, மேலும் இந்தச்சிலை மணிக்கற்ககளால் வடிவமைத்ததாகும் மேலும் அதன் எடை சுமார் 40 கிலோகிராம் அளவாகும். மகாலக்ஷ்மியின் வடிவம் கறுப்புக் கல்லில் செதுக்கியதாகும் மேலும் அதன் உயரம் சுமார் மூன்று அடிகளாகும். இந்தக் கோவிலில் உள்ள ஒரு சுவரில் தேவியின் ஸ்ரீ யந்திரம் பொறித்துள்ளது. சிலையின் பின்னால் இறைவியின் வாகனம் ஆன ஒரு கல்லால் செதுக்கிய சிங்கத்தின் உருவச்சிலை நிலைகொண்டுள்ளது. மேலும் மகுடத்தில் இறைவன் விஷ்ணுவின் நாகப் பாம்பு — சேஷ நாகத்தின் உருவமும் செதுக்கப் பெற்றுள்ளது. தேவி மகாலக்ஷ்மியின் நான்கு கரங்களில் இந்துக்கள் புனிதமாகக் கருதும் பொருட்கள் இடம் பெறுகின்றன. கீழ் வலது கரத்தில் ஒரு கிச்சிலி பழத்தையும், வலது மேல் கரத்தில் ஒரு கௌமோதகி என்ற தண்டாயுதம் ஒன்றையும், அதன் தலை கீழே நிலத்தை தொட்டுள்ளபடி உள்ளது, இடது மேல் கரத்தில் ஒரு கேடகம் என்ற கவசத்தையும் மற்றும் கீழ் இடதுகரத்தில் ஒரு பானபாத்திரம் என்ற கிண்ணத்தையும் வைத்துக் காணப்படுகிறாள். இதர இந்து கோவில் சிலைகள் போல் அல்லாமல், அங்கெல்லாம் சிலைகள் வடக்கு அல்லது கிழக்கு முகமாக அமைந்திருக்கும், இங்கே இந்தக் கோவிலில் இந்த தேவியின் உருவச்சிலை மேற்கு திசை நோக்கி அமைந்துள்ளது. மேற்கு சுவர்ப்பகுதியில் ஒரு திறந்த ஜன்னல் அமைந்துள்ளது, அதன் வழியாக கதிரவனின் ஒளிக்கீற்று வருடத்தில் இரு முறை தேவியின் பாதங்களை தொட்டு திருமுகத்தை பளிச்சிடும், தோராயமாக மார்ச் மற்றும் செப்டெம்பர் மாதங்களில் 21 தேதி வாக்கில் மூன்று நாட்களுக்கு இவ்வாறு ஆண்டு தோறும் நடைபெறும்.  
இந்தக் கோவிலின் வெளிப் பிராகாரத்தில் நவக்கிரகங்கள், சூரியன், மகிஷாசுர மர்த்தினி, விட்டல்-ரக்மாயி, சிவர், விஷ்ணு, துளஜா பவானி மற்றும் பல இதர தைவங்களை வழிபடுவதற்கான தளங்களும் அமைந்துள்ளன. இவற்றில் சில சிலை வடிவங்கள் பொ.ஊ. 11 ஆம் நூற்றாண்டை சார்ந்தவையாகும், மற்றும் சில சமீபத்தில் நிறுவியவை ஆகும். மேலும் இந்தக் கோவிலின் வளாகத்தில் மணிகர்ணிகா குண்டம் எனும் கோவில்-குளமும் உள்ளது, இந்தக் குளக்கரையில் விஷ்வேஷ்வர் மகாதேவருக்கான ஒரு கோவிலும் நிலை கொண்டுள்ளது.
# மகாலக்ஷ்மி கோவில், கோலாப்பூர்

## கோவில் வழிபாட்டு முறை

ஒவ்வொரு நாளும் கோவிலில் ஐந்து விதமான சேவைகள் மற்றும் பூஜைகள் நடைபெறுகின்றன.
முதல் சேவை விடியற்காலை 5 மணிக்கே தொடங்குவதாகும், அப்பொழுது ஒரு காக்கடா தீப்பந்தத்தை வைத்துக்கொண்டு, தெய்வீகப் பாடல்கள் பாடிக்கொண்டு, துயிலும் தேவியை எழுப்பும் சடங்காகும்.
இரண்டாவது சேவை, காலை 8 மணிக்கு, தேவிக்கு 16 மூலகங்கள் கொண்ட சோடோபசார பூஜைகள் செய்து வணங்குவதாகும்.  
இதைத் தொடர்ந்து மதிய மற்றும் மாலை வேலை சேவைகள் நடைபெறும் மற்றும் இரவில் ஷேஜாரதி பூஜைகள் நடைபெறும்.
# மகாலக்ஷ்மி கோவில், கோலாப்பூர்

## சிறப்பு நிகழ்ச்சிகள்

தேவியின் உற்சவச்சிலை கோவில் பிரகாரத்தை சுற்றி ஒவ்வொரு வெள்ளிக்கிழமை அன்றும், பௌர்ணமி நாட்கள் அன்றும், மேள தாளங்களுடன் ஊர்வலமாக எடுத்துச் செல்லப் பெறும்.
# மகாலக்ஷ்மி கோவில், கோலாப்பூர்

## உற்சவம்

மனித வாழ்க்கை ஒளியூட்டம் மற்றும் செழிப்பை நமக்கு வழங்கும் இறைவி மகாலக்ஷ்மியை சார்ந்து இருப்பதைப் போலவே, சூரியனின் கிரணங்களும் தேவி மகாலட்சுமிக்கு அஞ்சலி செலுத்துவதில் வியப்பேதுமில்லை. இருந்தாலும் அந்தக் காலத்தில் இந்த கோவிலை கட்டிய கட்டிடக் கலைஞர்கள் மிகவும் ஆச்சரியப்படும் வகையில் கோவிலை அமைத்துள்ளார்கள், சூரியனின் ஒளிக் கீற்றுக்கள் கொல்ஹாபூரில் அமைந்த மகாலக்ஷ்மியின் கோவிலில் அமைந்த ஒரு ஜன்னல் வழியாக தேவியின் பாதங்களை தொட்டு வணங்கி, பின்னர் மறைவது ஒரு கண்கொள்ளாக் காட்சியாகும். இந்த சிறப்பு நிகழ்ச்சியை ஒவ்வொரு வருடமும் ஆயிரக்கணக்கான மக்கள் 'கிரண் உற்சவம்' என்ற உற்சவ தினங்களில் கண்டு களிக்கின்றனர். ஒவ்வொரு வருடமும் : 31 ஜனவரி, 1 பெப்ரவரி, 2 பெப்ரவரி, 9 நவம்பர், 10 நவம்பர், 11 நவம்பர் ஆகிய நாட்களில் மாலையில் இந்த விழா கொண்டாடுகிறார்கள்.  
வருடத்தில் மூன்று நாட்கள் சூரியக் கடவுள் தேவி மகாலக்ஷ்மி அவர்களுக்கு மரியாதை வழங்குவதாக கூறப் படுகிறது. பொதுவாக இது ரத சப்தமி என்ற சடங்கை ஒட்டி வருவதாகும், இந்த பண்டிகை ஒவ்வொரு வருடமும் ஜனவரி மாதத்தில் வருகிறது. இது மூன்று நாட்களுக்கு நடைபெறுகிறது. முதல் நாளன்று, சூரியனின் கிரணங்கள் தேவியின் பாதத்திலும், இரண்டாம் நாளன்று தேவியின் இடைப் பாகத்திலும், மூன்றாம் நாள் தேவியின் முக மண்டலத்திலும் விழுகின்றன. பல்லாயிரம் ஆண்டுகளுக்கு முன்னரே, இது போன்று இந்தக் கோவிலை கட்டிய கட்டிடக் கலைஞர்கள் மிகவும் சிறப்பாக செயல்பட்டு இவ்வாறு உருவாக்கியுள்ளார்கள், இது மிகவும் பெருமை சேர்ப்பதாகும், மேலும் இன்றும் நாம் அந்த அற்புதத்தை கண்டு களிக்கலாம்.
# விராலிமலை சுப்பிரமணிய சுவாமி கோயில்

முருகன் கோயில்]]
முருகன் கோயிலின் வெளிப்புறத் தோற்றம்]]
**விராலிமலை சுப்பிரமணிய சுவாமி கோயில்** என அழைக்கப்படும் **விராலிமலை முருகன் கோவில்** தமிழ்நாட்டின் புதுக்கோட்டை மாவட்டம், விராலிமலை வட்டம், விராலிமலை ஊராட்சி ஒன்றியம், விராலிமலையில் உள்ளது. விராலிமலை புதுக்கோட்டைக்கு வடமேற்கில் 41 கிலோ மீட்டர் தொலைவிலும், திருச்சிக்கு தெற்கே 34 கிலோ மீட்டர் தொலைவிலும்; மதுரைக்கு வடக்கே 107 கிலோ மீட்டர் தொலைவிலும் அமைந்துள்ளது.
# விராலிமலை சுப்பிரமணிய சுவாமி கோயில்

## அமைவிடம்

திருச்சி - மதுரை வழித்தடத்தில் திருச்சியிலிருந்து சுமார் 20 கிலோமீட்டர்கள் தொலைவிலும், புதுக்கோட்டைக்கு வடமேற்காக சுமார் 40 கிலோமீட்டரிலும் விராலிமலையில் அமைந்துள்ள, முருகப்பெருமானின் ஒரு பாடல் பெற்ற தலம்.  
****கோயில் பற்றிய சிறு விபரங்கள்****  
| சொர்ணவிராலியங்கிரி |  |
| --- | --- |
| } | } |
# விராலிமலை சுப்பிரமணிய சுவாமி கோயில்

## தல வரலாறு

தற்போது கோயில் இருக்குமிடத்தில் குரா மரம் ஒன்றிருந்ததாகவும், வேடன் ஒருவன் துரத்தி வந்த வேங்கை அக்குரா மரத்தினுள் மறைந்து விட்டதாகவும், அவ்விடமே ஆறுமுகனாரின் உறைவிடமாகக் கொண்டு வழிபடத்துவங்கியதாகவும் கூறுவர். முனிவர்களும், சித்தர்களுமே அக்குரா மரவடிவில் தவமியற்றி வந்தனர் என்றும் கூறுவதுண்டு. அருணகிரிநாதரைத் தடுத்தாட்கொண்ட முருகப்பெருமான், அவருக்கு விராலிமலை இருக்குமிடத்தைக் காட்டவே இவ்வாறு வேடன் வேடம் பூண்டு வேங்கையைத் துரத்தி வந்ததாகவும் கூறுவர்.
# விராலிமலை சுப்பிரமணிய சுவாமி கோயில்

## தலச் சிறப்புகள்

- வசிஷ்டரும் அவர்தம் இல்லாள் அருந்ததியும் தமது சாபம் நீங்க இத்தலத்தில் தவமிருந்தனர்.
- இம்மலையில்தான் பரகாயப்பிரவேசம் என்னும் சித்தியை அருணகிரிநாதருக்கும் பெம்மான் வழங்கியதாகப் புராணம் உண்டு. இத்தலம் குறித்துத் திருப்புகழில் சுமார் 16 பாடல்கள் உள்ளன.
- நோய் மற்றும் துன்பங்கள் நீங்க, கல்வி, செல்வம், மற்றும் ஆயுள் நீடிக்கவும் இங்குள்ள முருகனாரை வேண்டிச் செல்வர்.
- இத்தலத்தின் மீது, விராலிக் குறவஞ்சி என்னும் நூலை முத்துப்பழனிக் கவிராயர் இயற்றினார்.
- பங்குனி உத்திரம், கந்த சஷ்டி ஆகியவை இத்தலத்தின் சிறப்பான உற்சவங்கள்.
# விராலிமலை சுப்பிரமணிய சுவாமி கோயில்

## தலச் சிறப்புகள்

### தவிட்டுக்குப் பிள்ளை

பிள்ளைச் செல்வம் வேண்டுவோருக்கு நேர்த்திக் கடன் கழிக்கும் பழக்கம் இங்கு உள்ளது. பிள்ளை பிறந்ததும், அதை ஆறுமுகனாரிடமே அவரது பிள்ளையாகக் கொடுத்து விட்டுப் பிறகு பிள்ளையின் மாமன் அல்லது சிற்றப்பன்மார்கள் ஆறுமுகனாருக்குத் தவிட்டைக் கொடுத்துப் பிள்ளையை பெற்றுச் செல்லும் சடங்கு இங்கு பிரபலமானது.
# விராலிமலை சுப்பிரமணிய சுவாமி கோயில்

## தலச் சிறப்புகள்

### முருகனுக்கு சுருட்டுப் படையல்

எந்த ஒரு முருகன் கோயிலிலும் அல்லாத ஒரு விசித்திர வழக்கம், சுருட்டை நிவேதனமாகப் படைக்கும் வழக்கம் ஒன்று இக்கோயிலில் உண்டு. இதற்குப் பின்னால் ஒரு கதையும் உண்டு. சூறாவளிக் காற்றிலும், வெள்ளத்திலும் துன்புற்று வீடு செல்ல இயலாது கருப்பமுத்து என்னும் அடியவர் நிற்கையில், அருகையில் மற்றொருவர் குளிரில் நடுங்கி நிற்பதைக் கண்டு, குளிருக்கு இதமாக இருக்கட்டும் என்று சுருட்டு ஒன்றைக் கொடுத்தாராம். பின்னர் இருவருமாக ஆற்றைக் கடந்து செல்கையில் அவர் காணாமற் போய்விட்டது கண்டு வியப்புற்ற கருப்பமுத்து, கோயிலை அடைந்ததும் அங்கு முருகனாருக்கு முன்னர் சுருட்டு இருப்பதைக் கண்டு, தம்மிடம் சுருட்டு பெற்றவர் எம்பிரானே என உணர்ந்தார் எனவும், அன்று முதல் சுருட்டு படைக்கும் பழக்கம் உருவானதாகவும் கூறுவர். ஒரு முறை, இதற்கு புதுக்கோட்டையை மன்னர் தடையிடவும், பெம்மான் அவர் கனவில் தோன்றி சுருட்டு நிவேதனம் பிறர் துன்பம் கண்டு அன்பை வளர்க்கும் குறியீடுதான் எனவும், புகைப் பழக்கத்தை ஊக்குவிப்பது அல்ல எனவும் கூறியதாகவும், மன்னர் தமது தடையை நீக்கிக் கொண்டதாகவும் கூறுவர்.
# விராலிமலை சுப்பிரமணிய சுவாமி கோயில்

## திருத்தலப் பாடல்கள்

திருப்புகழ் தொகுப்பினில், 58ஆம் எண் கொண்ட பாடலும், 69 முதல் 83ஆம் எண்வரை கொண்ட பாடல்களும், விராலிமலையில் வீற்றிருக்கும் பெம்மானைக் குறித்து அருணகிரியார் பாடிய பாடல்கள். அவற்றில் ஒரு பாடலின் ஒரு பகுதி கீழே:  
<blockquote>
*மாயா சொரூப முழுச்ச மத்திகள்*  
*ஓயா வுபாய மனப்ப சப்பிகள்*  
*வாணா ளையீரும் விழிக்க டைச்சிகள் முநிவோரும்*  
*மாலா கிவாட நகைத்து ருக்கிகள்*  
*ஏகா சமீது தனத்தி றப்பிகள்*  
*வாரீ ரிரீரென் முழுப்பு ரட்டிகள் வெகுமோகம்*  
*ஆயா தவாசை யெழுப்பு மெத்திகள்*  
*ஈயா தபோதி லறப்பி ணக்கிகள்*  
*ஆவே சநீருண் மதப்பொ றிச்சிகள் பழிபாவம்*  
*ஆமா றெணாத திருட்டு மட்டைகள்*  
*கோமா ளமான குறிக்க ழுத்திகள்*  
*ஆசா ரவீன விலைத்த னத்திய ருறவாமோ*
</blockquote>
# லாக்டுலோஸ்

**லக்டுலோஸ்** (*Lactulose*) ஒரு நீராற் பகுக்கவியலாத இரட்டைச் சர்க்கரை இது மனிதக் குடலில் உறிஞ்சப்படாது. எனவே குடலில் உள்ள பாக்டீரியங்களால் இது நொதித்தலுக்குள்ளாகிறது. இதனால் உருவாகும் அமிலங்கள் அம்மோனியாவை அம்மோனியமாக மாற்றி குடலில் உறிஞ்சப்படாமல் தடுக்கின்றன. அத்தோடு மட்டுமன்றி அம்மோனியாவை உண்டாக்கக் கூடிய பாக்டீரியங்களையும் அமிலங்கள் அழித்து விடுகின்றன. இது கல்லீரல் செயலிழந்தவர்களுக்கு மிகப் பயனுள்ளதாகிறது. ஏனெனில் கல்லீரல் பாதிக்கப்படும் போது புரதச் சிதைப்பின் இறுதி விளைபொருளான அம்மோனியாவை யூரியாவாக மாற்ற முடியாமல் போகிறது. இந்த அம்மோனியா நரம்பு மண்டலத்தைப்ப பாதிக்கிறது. ஆகவே கல்லீரல் செயலிழந்த நோயர்களின் உடலில் அம்மோனியா உருவாதலையும் குடலில் உறிஞ்சப்படுதலையும் தடுக்க வேண்டியது அவசியம்.
# லாக்டுலோஸ்

## மருந்தியல்

10 மில்லி லிட்டர் லாக்டுலோஸ் ஒரு நாளைக்கு மூன்று வேளை தரப்பட வேண்டும். மலமிளக்கி விளைவு நன்கு தென்படும்.
# நாடி ஆக்சிஜன் அளப்பான்

தமனி இரத்த ஆக்சிஸஜன் நிரம்பலை அளக்க உதவும் கருவியான (*Pulse oximetry*) இது அறுவை அரங்குகள், அவசர சிகிச்சை பிரிவு, சுவாச சிகிச்சை பிரிவு போன்றவற்றில் அவசியமாக இருக்க வேண்டிய ஒரு கருவி ஆகும்.
# நாடி ஆக்சிஜன் அளப்பான்

## செயல்படும் விதம்

இக் கருவியை கை விரல் நுனியிலோ காது மடல்களிலே பொருத்த வேண்டும். இது சிவப்பு ஒளிக்கதிர்களையும் அகச்சிவப்புக் கதிர்களையும் வெளியிடும். இக்கதிர்கள் ஆக்ஸி உறீமொகுளோபினையும் டி-ஆக்சி உறீமோ குளோபினையும் வேறுபடுத்தி அளவிடுகின்றன.
# நாடி ஆக்சிஜன் அளப்பான்

## நிறைகள்

இதன் சிறப்பம்சம் உடலைத் துளையிடாமை (non-invasive) மற்றும் விரைவாகச் செயல்படுதல் ஆகும்.
# நாடி ஆக்சிஜன் அளப்பான்

## குறைபாடு

இந்த அலைநீளங்களால் கார்பாக்சி உறீமோ குளோபின் (CO-Hb), மெட்-உறீமோ குளோபின் (met-Hb) போன்ற உறீமோகுளோபின் பிறழ்வுகளைக் கண்டறிய முடியாது. எனவே இந்நிலைகளினால் நீலம் பாரித்த (Cyanosed) நோயாளிகளிலும் உயிர்வளி நிரம்பல் (oxygen saturation) நூறு விழுக்காடு எனத் தவறாகக் காட்டும். ஆகவே இந்நிலைகளில் இரத்த வாயு பகுப்பாய்வே (Blood Gas Analysis) சரியான முடிவைக் காட்டும்.  
அது மட்டுமின்றி குளிர் காரணமாகவோ மருந்துகள் காரணமாகவோ நோயரின் விரல் இரத்தக் குழாய்கள் சுருங்கியிருப்பின் (Vasoconstriction) ஆக்சிஸன் நிரம்பல் சரியான அளவு இருப்பினும் இது குறைவாகக் காட்டும்.
# பசுமைக் கழுத்துப் பட்டைப் பணியாளர்

பொருளாதாரத்தில் சுற்றுச்சூழல் பிரிவில் பணிபுரிவோர் **பசுமைக் கழுத்துப் பட்டைப் பணியாளர்** (Green Collar worker) எனப்படுகின்றனர்.
# பசுமைக் கழுத்துப் பட்டைப் பணியாளர்

## உதாரணங்கள்

- பசுமைக் கட்டட வடிவமைப்பாளர்
- புதுப்பிக்கத் தக்க ஆற்றல் மூலங்கள் துறையில் பணிபுரிபவர்
- சூரிய சக்தி பொறியியலாளர்
- காற்றாலை கட்டுமான வல்லுநர், காற்றாலை முதலாளி
எனப் பலர்.
# பிளாங்க் (விண்கலம்)

**பிளாங்க்** (*Planck*) என்பது பெரு வெடிப்பின் எச்சக் கதிர்வீச்சை (relic radiation) ஆராய்ந்திட ஐரோப்பிய விண்வெளி நிறுவனத்தினால் (ஈசா) உருவாக்கப்பட்ட முதல் வானாய்வுத் திட்டம் ஆகும்.பிளாங்க் விண்கலம் 2009 மே 14 ஆம் நாள் விண்ணுக்கு ஏவப்பட்டது. அண்டத்தின் தோற்றம், பரிணாமம் குறித்த வானியலர்களின் கருத்துகளைச் சரிபார்க்க பிளாங்க் உதவும் என எதிர்பார்க்கப்படுகிறது.
# பிளாங்க் (விண்கலம்)

### 2013 தரவுகள் வெளியிடப்படல்

ஐரோப்பியர் தலைமையில் அமைந்த ஆய்வாளர் குழு பிளாங்க் திட்டத்தின் பகுதியாக, அண்டத்தில் நுண்ணலை பரவியிருக்கும் பின்னணியில் உருவாக்கப்பட்ட விண்வெளி அமைப்புப் படம் (*all-sky map*) ஒன்றினை மார்ச்சு 21, 2013இல் வெளியிட்டது.  
இந்தப் படத்தை நோக்கும்போது, அண்டம், இதுவரை அறிவியலார் நினைத்ததைவிட சற்றே கூடுதல் பழைமையானதாக இருக்கலாம் என்று தெரிகிறது. இப்படத்தின்படி, அண்டம் தோன்றி 370,000 ஆண்டுகள் ஆனபோது ஆழ்விண்வெளியில் தட்பவெப்ப நிலையின் துல்லியமான மாற்றங்கள் பதிவாயின. அண்டம் தோன்றி ஒரு வினாடியின் டிரில்லியன் பகுதியை விடவும் குறைந்த நேரத்தில் (10<sup>−30</sup>) எழுந்த அலைகளின் பதிவுகளை மேற்கூறிய மாற்றங்கள் பிரதிபலிக்கின்றன. அந்த அலைத் துகள்களிலிருந்துதான் இன்று நாம் காணக்கூடிய விண்மீன் பேரடைகளும் (*galaxy clusters*) கரும்பொருளும் (*dark matter*) உருவாயின என்று தெரிகிறது.  
பிளாங்க் திட்டத்தின் ஆய்வாளர்களின் கணிப்புப்படி, அண்டத்தின் வயது 13.8 பில்லியன் ஆண்டுகள் ஆகும். இதுவரையிலும் அண்டம் 13.7 பில்லியன் ஆண்டுகளுக்கு முன் பெருவெடிப்பு அல்லது பெருவிரிவு (*Big Bang*) என்னும் நிகழ்விலிருந்து தோன்றியது என்று அறிவியலார் கணக்கிட்டிருந்தனர். துல்லியமாகக் கூறப்போனால், அண்டம் 13.798 ± 0.037 பில்லியன் ஆண்டுகளுக்குமுன் தோன்றியது. மேலும் அண்டத்தின் 4.9% பகுதி பருப்பொருளாக உள்ளது; 26.8% பகுதி கரும்பொருளாக உள்ளது; எஞ்சிய 68.3% பகுதி கருப்பு ஆற்றலாக (*dark energy*) உள்ளது.  
மேலும், அண்டம் விரிந்துகொண்டே செல்கின்றது என்று அறிவியலார் கண்டுபிடித்து, அது எந்த வேகத்தில் விரிந்து செல்கின்றது என்பதையும் கணித்துள்ளார்கள். இந்தக் கணிப்பையும் பிளாங்க் ஆய்வாளர்கள் இப்போது மாற்றிக் கூறுகின்றார்கள். ஹபிள் விதி கூறுவதில் ஹபிள் மாறிலி உள்ளது. அந்த மாறிலி இதுவரையிலும் 69.32 ± 0.80 (km/s)/Mpc என்று கணிக்கப்பட்டது. பிளாங்க் ஆய்வாளர்களின் கண்டுபிடிப்புப்படி, ஹபிள் மாறிலி 67.80 ± 0.77 (km/s)/Mpc என்றிருக்க வேண்டும் என்று கணிக்கப்படுகிறது. இந்த மிகத் துல்லியமான சிறிய மாற்றம் வானியல் ஆய்வாளர்களுக்கு ஒரு பெரிய அதிசயச் செய்தியாக இருந்தது.  
<>
**+ Best-fit cosmological parameters from 2013 Planck results
! Parameter !! Symbol !! Planck
68% limits (CMB+lensing) !! Planck
68% limits (WP+highL+BAO)**  
| Age of the universe (Ga) | <math>t_0</math> |  |
| --- | --- | --- |
| Hubble's constant | <math>H_0</math> |  |
| Physical baryon density | <math>\Omega_b h^2</math> |  |
| Physical cold dark matter density | <math>\Omega_c h^2</math> |  |
| Dark energy density | <math>\Omega_\Lambda</math> |  |
| Density fluctuations at 8h<sup>−1</sup> Mpc | <math>\sigma_8</math> |  |
| Scalar spectral index | <math>n_s</math> |  |
| Reionization optical depth | <math>\tau</math> | } |
</>
# சாலியர்

**சாலியர்** (*Saliyar* அல்லது *Saliya*) எனப்படுவோர் தமிழ்நாட்டில் நெசவுத் தொழில் செய்து வரும் இனக்குழுக்களுள் ஒருவர் ஆவர். இவர்கள் தமிழ்நாடு சாதிகள் பட்டியலில் பிற்படுத்தப்பட்டோர் பிரிவில் இடம் பெற்றுள்ளனர். இவர்கள் தமிழ்நாடு, ஆந்திரா, தெலுங்கானா, கேரளா மற்றும் கருநாடகா ஆகிய பகுதிகளிலும் வசிக்கின்றனர்.
# சாலியர்

## தமிழகத்தில் வாழும் பகுதிகள்

இவர்கள் விருதுநகர் மாவட்டத்தில் அருப்புக்கோட்டை, ஸ்ரீவில்லிபுத்தூர், இராசபாளையம் மற்றும் அதன் சுற்றுப்பகுதிகளிலும், தேனி மாவட்டத்தில், ஆண்டிப்பட்டி-சக்கம்பட்டி பகுதியிலும், அருகிலுள்ள டி. சுப்புலாபுரம் பகுதியிலும் நாகர்கோவிலில் வடசேரி பகுதியிலும் அதிக அளவில் வசித்து வருகின்றனர். இவர்கள் பெரும்பான்மையாக நெசவுத் தொழிலில் ஈடுபட்டுள்ளனர்.  
மேலும் இவர்களின் இன்னொரு பிரிவு பத்மசாலியர் என்று அழைக்கப்படுகிறது. பத்மசாலியர் தங்களை *பத்மபிராமின்* என்று அழைக்கிறார்கள்.  
மேலும் தமிழக சாலியர் காஞ்சிபுரத்தில் இருந்து இடம்பெயர்ந்து வந்தவர்கள். அதற்கும் முன்பாக ஆந்திரத்திலிருந்து வந்தவர்கள்.  
இஸ்லாமிய படையெடுப்பின்போது தெற்கில் இடம்பெயர்ந்தனர்.  
தற்போது தெற்கில் தஞ்சாவூர், திருச்சிராப்பள்ளி, திருவாரூர், காஞ்சிபுரம், நாகப்பட்டினம், அரியலூர், பெரம்பலூர், தர்மபுரி, திருநெல்வேலி, வடசேரி, ஈரோடு பகுதிகளில் வசிக்கின்றனர். பெரும்பாலும் நெசவுத் தொழிலை முதன்மையாக மேற்கொண்டாலும், தொழில் நசிவு காரணமாக பல்வேறு தொழில்களில் ஈடுபடுகின்றனர்.
# சாலியர்

## சிங்கள சாலியர்

இலங்கையிலுள்ள சிங்களவர்களிலும் சாலியர் என்னும் ஒரு சாதியினர் உள்ளனர். இவர்களின் முன்னோர்கள் தமிழகத்திலிருந்து வந்து இலங்கையில் குடியேறிய சாலியர் ஆவர். சிங்கள மொழியையே முதன்மொழியாகப் பேசும் இவர்கள் சிங்கள இனத்துக்குள் முழுமையாக உள்வாங்கப்பட்டுவிட்ட தமிழர்கள் ஆவர். இலங்கையிலுள்ள பேருவளைப் பகுதியைச் சேர்ந்த ஒரு முஸ்லிம் வர்த்தகரின் உதவியினாலேயே இவர்களின் குடியேற்றம் நிகழ்ந்தது.
# சாலியர்

## மற்ற மலையாள சாதிகளுடனான உறவு

கண்ணூரில் உள்ள பையனூர் தெருவின் ஒரு பகுதியான அஷ்டமச்சாள் பகவதி கோயில், மீனாமிருது என்ற தனித்துவமான திருவிழாவின் பாரம்பரியத்தைக் கொண்டுள்ளது, இது கடந்த கால கடல் வர்த்தக கலாச்சாரத்துடன் தொடர்புடையது. இது கடந்த காலத்தில் இடங்கை சாதிக் குழுவைச் சேர்ந்த வளஞ்சியர் என்ற வணிக சமூகத்தைச் சேர்ந்ததாக நம்பப்பட்டது. இருப்பினும், இப்போது சாலியர்கள் இந்த சடங்கை நடத்துகிறார்கள். ஆனால் தற்போது வளஞ்சியர் மற்றும் சாலிய சமூகங்களுக்கு இடையிலான உறவு இன்னும் ஒரு ஊகமாகவே உள்ளது.
# சாலியர்

## நேச நாயனார்

கி.பி 400 முதல் 1000 வரையுள்ள ஆண்டுகளில் தமிழ்நாட்டில் வாழ்ந்திருந்த சிறந்த சிவனடியார்கள் சிலர் நாயன்மார்கள் எனப் போற்றப்படுகின்றார்கள். இந்த அறுபத்து மூன்று நாயன்மார்களில் ஒருவரான நேச நாயனார் சாலியர் ஆவார்.
# தென்னாபிரிக்கத் தமிழர் வரலாற்றுக் காலக்கோடு

## 2010

- தமிழர்கள் தென்னாப்பிரிக்கா வந்த, 150 ஆண்டுகள் கொண்டாடப்பட்டது.
- தாய் மொழி கற்க வாய்ப்புத் தரும் கல்வி முறை மாற்றம்
# தென்னாபிரிக்கத் தமிழர் வரலாற்றுக் காலக்கோடு

## 2009

- 2009 தென்னாபிரிக்கத் தமிழரின் ஈழத் தமிழர் ஆதரவுப் போராட்டங்கள்
- தமிழ் இந்து குருமார் தமிழ் தற்சேர்க்கையாளர்களுக்குத் திருமணம் செய்து வைத்தார்.
# தென்னாபிரிக்கத் தமிழர் வரலாற்றுக் காலக்கோடு

## 2008

- 2008 தென்னாபிரிக்கத் தமிழரின் ஈழத் தமிழர் ஆதரவுப் போராட்டங்கள்
# தென்னாபிரிக்கத் தமிழர் வரலாற்றுக் காலக்கோடு

## 2007

- "The 700,000-strong Tamil community in South Africa held its first national Eisteddfod festival Johannesburg as more than 200 children from all over the country competed in song, dance and oratory."
# தென்னாபிரிக்கத் தமிழர் வரலாற்றுக் காலக்கோடு

## 2006

- தென்னாபிரிக்கத் தமிழர் கூட்டிணைப்புக் கழகம் தென்னாபிரிக்க இந்து மகா சபாவில் இருந்து விலகுகிறது. இந்து மகா சபா "இந்தி சபையாக" இயங்குவதாக Natal Tamil Vedic Society Trust உப தலைவர் குற்றம்சாட்டினார்.
# தென்னாபிரிக்கத் தமிழர் வரலாற்றுக் காலக்கோடு

## 2004

- முதன் முறையாக தமிழ்நாட்டுத் தமிழ் தொலைக்காட்சிகளான சன் தொலைக்காட்சி, மற்றும் கே தொலைக்காட்சி ஆகியவை ஒளிபரப்படுகின்றன.
# தென்னாபிரிக்கத் தமிழர் வரலாற்றுக் காலக்கோடு

## 1985

- 1985 ம் ஆண்டு தென் ஆபிரிக்காவில் இந்திய மொழிகள் கற்பதற்கான அதிகார பூர்வ ஆதரவு கிடைத்தது.
# தென்னாபிரிக்கத் தமிழர் வரலாற்றுக் காலக்கோடு

## 1950

- 1950 களில் ஆபிரிக்க வெள்ளை இனவாத அரசால் அமுல்படுத்தப்பட்ட Group Areas Act தமிழர்களின் மொழிப் பண்பாட்டு பேணலுக்கு கேடுதலாக அமைந்தது.
# தென்னாபிரிக்கத் தமிழர் வரலாற்றுக் காலக்கோடு

## 1915

- 1915 ஆண்டு அளவில் பல்வேறு தனியார் தமிழ்ப் பள்ளிகள் Natal, Transvaal, Cape ஆகிய இடங்களில் தோன்றின.
# தென்னாபிரிக்கத் தமிழர் வரலாற்றுக் காலக்கோடு

## 1860

- தமிழர்கள் முதல் முறையாக தென்னாபிரிக்காவுக்கு தொகையாக கொண்டுவரப்படுகிறார்கள்.
# தென்னாபிரிக்கத் தமிழர் அமைப்புகள் பட்டியல்

- தென்னாபிரிக்கத் தமிழர் கூட்டிணைப்புக் கழகம்
- குவாசூலு நெட்டால் தமிழர் கூட்டிணைப்புக் கழகம்
- Tamil Federation of Gauteng - http://www.tamilfed.com
- WESTERN CAPE TAMIL FEDERATION - http://www.wctf.co.za/
- Merebank Tamil School Society
- தமிழர் முன்னேற்றக் கழகம்
- Devasthanam,South Africa
- Natal Tamil Vedic Society Trust
# வார்ப்புரு:BLP sources

|கட்டுரை}}]] மெய்யறிதன்மைக்காக மேலதிக மேற்கோள்களைக் கொண்டிருக்க வேண்டும்**. தயவு செய்து நம்பத்தகுந்த மூலங்களை இணைக்கவும். வாழும் மனிதர்களின் வாழ்க்கை வரலாறு ஆதாரமின்றி அல்லது தகுந்த ஆதாரமின்றி இருந்தால் **உடனடியாக நீக்கப்பட வேண்டும்'''. குறிப்பாக, அவதூறாக அல்லது பாதிப்பாக அது அமையக்கூடாது. <small></small>
}}<noinclude>  
</noinclude>
# புன்செய் தானியங்கள்

பழந்தமிழர் பயிர் வகைகளை நன்செய், புன்செய் என்ற இரு பெரும் பிரிவுகளாக பிரித்து வைத்துள்ளனர். அவை இன்றளவும் வழக்கத்தில் உண்டு. பொதுவாக நீர் அதிகம் தேவைப்படும் பயிர்களுக்கு நன்செய் என்றும், மானாவரி அல்லது குறைந்த நீர் தேவையுள்ள பயிர்களுக்கு **புன்செய் பயிர்கள்** என்றும் பாகுபடுத்தியுள்ளனர். புன்செய் பயிர்கள் பொதுவாக இயற்கை மழையில் தங்கியிருப்பனவாக இருக்கும். இவ்வகைப் பயிர்ச்செய்கையானது ஓரளவு குறைவான ஈரலிப்புடன் செய்ய முடியுமாதலினால், உலர்நிலப் பயிர்ச்செய்கை எனப்படும்.
# புன்செய் தானியங்கள்

## புன்செய் தானியங்கள்

கீழ்கண்ட தானியங்களுக்குரிய பொதுவான தமிழ்ப்பெயர் புன்செய் தானியங்கள் ஆகும்.  
- கம்பு (Pearl Millet)
- தினை (Italian Millet or Foxtail Millet)
:- செந்தினை
:- கருந்தினை
:- பைந்தினை
:- பெருந்தினை
:- சிறுதினை
- கேழ்வரகு(Finger Millet)
- வரகு (Kodo Millet)
- பனிவரகு (Proso Millet)
- குதிரைவாலி (Barnyard Millet)
- சாமை (Little Millet)
:- பெருஞ்சாமை
:- செஞ்சாமை
- சோளம் (Great Millet or Sorghum)
:- செஞ்சோளம்
:- கருஞ்சோளம் ( இருங்கு சோளம் )
:- வெள்ளைச்சோளம்
- காடைக்கண்ணி (ஓட்ஸ்/புல்லரிசி)
# புன்செய் தானியங்கள்

## உணவில் புன்செய் தானியங்கள்

கம்பு உருண்டை, உளுத்தங்களி, கேப்பைக் களி போன்றவை புன்செய் தானியங்களால் செய்யப்படும் சில உணவுகள். கம்பங்கூழ், வரகரிசிச் சோறு, கம்பு தோசை, தேன் கலந்த தினைமாவு போன்றவை முற்காலத்தில் தமிழர்களின் உணவுகளாக இருந்தன. ஆனால் தற்காலத்தில் சிறுதானியங்களைக் கொண்டு விதவிதமான உணவுப் பொருட்களை சமைக்கும் பழக்கம் குன்றி விட்டது. புஞ்சை தானியங்களுக்கு பஞ்சம் தீர்க்கும் பஞ்சை தானியம் என்று பெயருண்டு. நெல் அரிசியை 2 மாதம் சேமிக்கலாம். நெல்லை ஓராண்டு சேமிக்கலாம். ஆனால் புஞ்சை தானியங்களை 5 அல்லது 6 ஆண்டுகளுக்குச் சேமிக்கலாம். நெல் அரிசியை பயன்படுத்தும் போது, அதில் உள்ள உயிர் சத்துக்கள் பலவிதங்களில் நீக்கப்பட்டுவிடுகிறது. ஆனால், சிறுதானியங்களை பயன்படுத்தும் போது அதில் உள்ள உயிர் சத்துக்கள் காக்கப்படுகிறது.
# புன்செய் தானியங்கள்

## உடல் நலத்தில் புன்செய் தானியங்கள்

சத்து நிறைந்த புன்செய் தானியங்கள் ஆறு மாதமான குழந்தைகள் முதல் முதியோர்கள் வரை யாவரும் உண்ண உகந்தவை. இத்தானியங்களில் இரும்பு, மக்னீசியம், பாஸ்பரஸ், பொட்டாசியம், கால்சியம் போன்ற தனிமங்கள் மிகுந்திருக்கின்றன. புன்செய் தானியங்களால் ஆன உணவு குளுகோஸை சிறிது, சிறிதாக நீண்ட நேரத்துக்கு வெளியிடுவதால் உடலில் சர்க்கரையின் அளவை கட்டுக்குள் வைத்திருக்க உதவுகிறது. க்ளுட்டன் எனும் புரோட்டீன் மாவுச்சத்து இத்தானியங்களில் அறவே இல்லை. எனவே க்ளுட்டன் நிறைந்த நெல்லரிசி, கோதுமை போன்ற தானியங்களால் தயாரிக்கப்பட்ட உணவை உண்ணும்போது உண்டாகும் களைப்பு, அசிடிட்டி, உடல்பருமன், புற்று நோய், வயிற்றுப்போக்கு போன்றவை புன்செய் தானிய உணவை உண்ணும்போது ஏற்படுவதில்லை.  
ராகி, கம்பு போன்ற தானியங்கள் குருதியில் உள்ள ட்ரைகிளிசிரைட்ஸ் மற்றும் கொலஸ்ட்ராலைக் கட்டுப்படுத்த உதவுகிறது. ஆஸ்துமா நோய் உள்ளவர்களுக்கு இளைப்பைக் குறைக்க உதவுகின்றன. உணவுச் செரிமானம் எளிதில் நடைபெறுகிறது.
# புன்செய் தானியங்கள்

## சிறு தானியங்களில் உயிர்ச்சத்து ஒப்பீடு

ஒவ்வொரு 100 கிராம் தானியத்திலும் உள்ள சத்துகள் கீழே அட்டவணைப்படுத்தப்பட்டுள்ளது.  
| பயிர்/சத்துகள் | புரதம் (கி) | நார் (கி) | தாது உப்புகள் (கி) | இரும்பு (மி.கி) | சுண்ணாம்பு (மி.கி) |  |
| --- | --- | --- | --- | --- | --- | --- |
| கம்பு | 10.6 | 1.3 | 2.3 | 16.9 | 38 |  |
| கேழ்வரகு | 7.3 | 3.6 | 2.7 | 3.9 | 344 |  |
| தினை | 12.3 | 8 | 3.3 | 2.8 | 31 |  |
| பனிவரகு | 12.5 | 2.2 | 1.9 | 0.8 | 14 |  |
| வரகு | 8.3 | 9 | 2.6 | 0.5 | 27 |  |
| சாமை | 7.7 | 7.6 | 1.5 | 9.3 | 17 |  |
| குதிரைவாலி | 11.2 | 10.1 | 4.4 | 15.2 | 11 |  |
| நெல்லரிசி | 6.8 | 0.2 | 0.6 | 0.7 | 10 |  |
| கோதுமை | 11.8 | 1.2 | 1.5 | 5.3 | 41 | } |
# புன்செய் தானியங்கள்

## மதிய உணவுத் திட்டத்தில் புன்செய் தானியங்கள்

மதிய உணவுத் திட்ட சத்துணவை உண்மையிலேயே சத்தான உணவாக்க மத்திய அரசின் வேளாண் துறை அமைச்சகம், அனைத்து மாநில அரசுகளுக்கும் தங்களுடைய மதிய உணவுத் திட்டத்தில் சிறுதானியங்களைச் சேர்க்க வேண்டும் என சுற்றறிக்கை மூலம் அறிவுருத்தியுள்ளது.
# புன்செய் தானியங்கள்

## இந்தியாவில் புன்செய் பயிர் சாகுபடி

இந்தியாவின் மொத்த சாகுபடிப் பரப்பளவான 141.0 மில்லியன் ஹெக்டேரில் மானாவாரி சாகுபடியின் அளவு பரப்பளவு 44 சதவீதமான 85 மில்லியன் ஹெக்டேர் ஆகும். கடந்த 50 ஆண்டுகளில் பசுமைப் புரட்சி காலந்தொட்டு சிறுதானியங்கள் பயிரடப்படும் பரப்பளவு குறைந்து வருகிறது.  
புன்செய் தானிய சாகுபடியில் மகாராஷ்டிர மாநிலம் முதலிடமாகவும் கர்நாடக மாநிலம் இரண்டாவது இடமாகவும் உள்ளன. இந்தியாவிலேயே புன்செய் தானிய உணவு மகாராட்டிர கிராமங்களில் அதிக அளவில் பயன்படுத்தப்படுகின்றன. மகாராஷ்டிர மாநிலத்தில் மட்டுமே மானாவாரி புன்செய் தானிய சாகுபடி விரிந்த அளவில் எஞ்சியுள்ளதுடன் அவ்வளவையும் சொந்த உணவு உபயோகத்துக்குப் பயன்படுத்துகின்றனர். தமிழ்நாட்டில் தற்போது காணக் கிடைக்காத பல வகையான சாமை, குதிரை வாலி, தினை வகைகள், வரகு எல்லாவற்றையும் மராட்டிய மாநிலத்தில் பயன்பாட்டில் உள்ளன.
# புன்செய் தானியங்கள்

## பயிர்ப் பருவம்

- கார்/குருவை/சொர்னவரி/ஆடி பட்டம் (வைகாசி - ஆனி முதல் ஆவணி - புரட்டாசி வரை) (May June July - Aug Sep Oct) (3 மாதம்) (Kharif season)
- சம்பா/தாளாடி/பிஷானம் (ஆவணி - புரட்டாசி முதல் தை - மாசி வரை) (Aug Sep Oct - Jan Feb Mar) (5 மாதம்) (Rabi season)
# புன்செய் தானியங்கள்

## புன்செய் சாகுபடி முறை

பாரம்பரிய விவசாயத்தில் பட்டத்துக்கு முக்கியத்துவம் கொடுப்பார்கள். ஒரு பயிர் சாகுபடி செய்த நிலத்தில் தொடர்ந்து மீண்டும் அதே பயிரைச் சாகுபடி செய்யவும் மாட்டார்கள். வருடத்தில் எந்தெந்தப் பட்டத்தில் என்னென்ன பயிர் சாகுபடி செய்ய வேண்டுமோ அந்தந்தப்பட்டத்தில் அந்தந்தப் பயிர்தான் சாகுபடி செய்வார்கள். ஆடிப்பட்டத்தில் தானியப் பயிர்கள் அனைத்தும் சாகுபடி செய்வார்கள், தவிரக் காய்கறிப் பயிர்களும் பெரும்பாலானவைற்றைச் சாகுபடி செய்வார்கள். மார்கழிப்பட்டம், மாசிப்பட்டம், சித்திரைப்பட்டம் என்றும் தமிழ் மாதங்களைக் கணக்கிட்டும் அந்தந்தப் பட்டத்துக்கு ஏற்ற பயிர்களைச் சாகுபடி செய்வார்கள். ஆடிப்பட்டத்தில் பாதி நிலத்தில் மானாவாரியாகச் சாமை விதைத்து கார்த்திகை, மார்கழி மாதங்களில் அறுவடை செய்யலாம். மீதிப் பாதி நிலத்தில் மாசி, பங்குனி மாதங்களில் சோளம் விதைத்து ஆனி மாதவாக்கில் அறுவடை செய்யலாம். மறு வருடம் சாகுபடி செய்யும்போது முந்தைய வருடம் சாமை விவசாயம் செய்த நிலத்தில் சோளமும், சோளம் விவசாயம் செய்த நிலத்தில் சாமையும்தான் சாகுபடி செய்வர். நிலத்தில் ஒரு பயிர் செய்தால் அந்தப் பயிரின் ஆயுளுக்குப் பின்னால் அவற்றின் கழிவுகளும் அவற்றில் அண்டி வாழ்ந்து வந்த நோய்க் கிருமிகளும், அடுத்து அதே பயிர் செய்யும்போது புதிதாகச் செய்யும் பயிரையும் பாதிக்க ஏதுவாகிறது. மாற்றுப் பயிர் செய்யும்போது மாற்றுப் பயிர்களுக்கு முந்தைய பயிரின் கழிவுகள் எருவாகப் பயன்படுவதோடு முந்தைய பயிரில் தங்கி வாழ்ந்த நோய்க்கிருமிகளும் புதுப்பயிரைத் தாக்குவது இல்லை. நோய்களும் நோய்க்கிருமிகளும் பயிருக்குப் பயிர் வேறுபடுகின்றன. அதனால் பாதிப்பை ஏற்படுத்துவது இல்லை. மாறாக கிருமிகளை அழிகின்றன. குறிப்பிட்ட கால இடைவெளிக்குப் பின்னால் வேறெரு பயிர் செய்தபின்னால் மீண்டும் பழைய பயிர் சாகுபடி செய்வதால் எந்தப் பாதிப்பும் ஏற்படுவது இல்லை. இடைக்காலத்தில் அவை பெரும்பாலும் அழிந்து விடுகின்றன.
# புன்செய் தானியங்கள்

## வீரிய ரகங்கள்

கோயம்புத்தூர், தமிழ்நாடு வேளாண்மைப் பல்கலைக்கழகத்தில் செயல்பட்டு வரும் சிறுதானியங்கள் துறை கேழ்வரகு- 14, தினை- 7, சாமை-4, வரகு-3, பனி வரகு -5, சோளம்-28, கம்பு-9 என நிறைய ரக விதைகளை உருவாக்கி வெளியிட்டிருக்கிறது.
# புன்செய் தானியங்கள்

## இவற்றையும் காணவும்

- நெல்
- தானியம்
- மூங்கிலரிசி
# வார்ப்புரு:Infobox broadcasting network

| imageclass = logo
| image = |size=}} |sizedefault= |alt=}} }}
| caption = }}
| image2 = |size=}} |sizedefault= |alt=}} }}
| caption2 = }
| labelstyle = padding-:1.0em;  
| label1 = Type
| class1 = category
| data1 = }}  
| label2 = Branding
| data2 = }  
| label3 = Country
| class3 = adr
| data3 =  
| label4 =
| data4 = }  
| label5 = Availability
| data5 = }  
| label6 = Founded
| data6 = }}  
| label7 = Motto
| data7 = }  
| label8 = Slogan
| data8 = }  
| label9 = TV stations
| data9 = }  
| label10 = TV transmitters
| data10 = }  
| label11 = Radio stations
| data11 = }  
| label12 = Radio transmitters
| data12 = }  
| label13 =
| data13 = }  
| label14 = Endowment
| data14 = }  
| label15 = Revenue
| data15 = }  
| label16 =
| data16 = }  
| label17 =
| data17 = }}  
| label18 = Headquarters
| data18 = }}  
| label19 =
| data19 = }  
| label20 = Area
| class20 = label
| data20 = }  
| label21 = Nation
| data21 = }  
| label22 = Regions
| data22 = }  
| label23 = ERP
| data23 = }  
| label24 = Owner
| data24 = }  
| label25 = Parent
| data25 = }  
| label26 =
| data26 = }}  
| label27 = Established
| data27 = }  
| label28 =
| data28 = }  
| label29 =
| data29 = }  
| label30 =
| data30 = }}  
| label31 = Dissolved
| data31 = }}}  
| label32 =
| data32 = }}  
| label33 =
| data33 = }  
| label34 =
| data34 = }  
| label35 =
| data35 = }  
| label36 =
| data36 = }  
| label37 =
| data37 = }  
| label38 = }
| data38 = }
| label39 = }
| data39 = }
| label40 = }
| data40 = }
| label41 = }
| data41 = }
| label42 = }
| data42 = }
| label43 = }
| data43 = }
| label44 = }
| data44 = }  
| label45 = <span>Callsigns</span>
| data45 = }}
| label46 =
| data46 = }
| label47 =
| data47 = }  
| label48 = Affiliation
| data48 = }}
| label49 = <span>Affiliates</span>
| data49 = }
| label50 = Group
| data50 = }
| label51 =
| data51 = }  
| label52 = Webcast
| data52 = }  
| label53 =
| data53 = }  
| label54 = Language
| data54 = }  
| label55 = Replaced
| data55 = }  
| label56 = Replaced&nbsp;by
| data56 = }  
| data57 =  
}}<noinclude></noinclude>
# நாற்சதுரமனை

**நாற்சதுரமனை** பண்டைக்காலத்தில் தமிழரிடம் புழக்கத்திலிருந்த ஒரு வகை வீட்டின் அமைப்பு முறையாகும்.
# நாற்சதுரமனை

## அமைப்பு முறை

இவ் வீடுகளின் பிரதான நுழைவாயில் வெளிப்புற வாயில்களுக்கு நெருங்கியதாக இருக்கும். சில வீடுகளில் சிறிய வெளிமுற்றம் இருக்கலாம். ஆனால் பிரதாக முற்றம் வீட்டின் உட்புறம் அமையத்தக்கதாக நாற்புறமும் சுவர்களால் அமைக்கப் பட்டிருக்கும் உள் முற்றத்தை மூடியதாக நிலாப்பந்தல் காணப்படும்.  
- பிரபுக்கள் மற்றும் அரச பிரதானிகளின் வீடுகள் இவ்வகை அமைப்பையே கொண்டிருந்தன.
# எல்லப்பிரகத சுப்பாராவ்

**எல்லப்பிரகத சுப்பாராவ்** (*Yellapragada Subbarao*, தெலுங்கு: యెల్లప్రగడ సుబ్బారావు, சனவரி 12, 1895 - ஆகஸ்டு 9, 1948) இந்தியாவில் பிறந்து சென்னை மருத்துவக்கல்லூரியில் மருத்துவம் படித்து ஐக்கிய அமெரிக்காவில் குடியேறியவர். அமெரிக்காவில் வாழ்ந்த காலம் முழுதும் பச்சை அட்டை இல்லாமலேயே வாழ்ந்தவர். இவரது அளவுகடந்த அடக்கப் பண்பால் இவரது பெருமை பலராலும் முழுதும் அறியப்படாமல் போனது.
# எல்லப்பிரகத சுப்பாராவ்

## ஆரம்ப கால வாழ்க்கை

இவர் அப்போதைய சென்னை மாகாணத்தில் இருந்த பீமாவரம் (தற்போதைய ஆந்திரப் பிரதேசத்தின் மேற்கு கோதாவரி மாவட்டத்தில் உள்ளது) எனும் ஊரில் ஏழை பிராமணக் குடும்பம் ஒன்றில் பிறந்தார். அவரின் நெருங்கிய உறவினர்கள் பலர் நோயால் இளமையிலேயே இறந்ததால் பள்ளிப் பருவம் அவருக்குக் கசப்பான அனுபவங்களையே தந்தது. இந்து உயர்நிலைப் பள்ளியில் ஒருவழியாக மூன்றாவது முயற்சியில் மெட்ரிக்குலேசன் தேறினார். சென்னை மாநிலக் கல்லூரியில் (Presidency College) இடைநிலைத் தேர்ச்சி பெற்று உயர்கல்வி கற்க சென்னை மருத்துவக் கல்லூரியில் சேர்ந்தார்.
# எல்லப்பிரகத சுப்பாராவ்

## மருத்துவக் கல்லூரி வாழ்க்கை

நண்பர்கள் மற்றும் கஸ்தூரி சூரியநாராயண மூர்த்தி போன்றோரின் பொருளாதார உதவியுடன் மருத்துவம் படித்தார். இந்த சூரியநாராயண மூர்த்தியே இவருக்குப் பின்னாளில் மாமானாரானார். பிரித்தானியப் பொருட்களைப் புறக்கணித்து சுதேசி பொருட்களையே பயன்படுத்த வேண்டுமென காந்தியடிகள் வைத்த கோரிக்கையை ஏற்ற சுப்பாராவ் காதி ஆடைகளை அணிய அது அறுவையியல் பேராசிரியர் M.C.பிராட்ஃபீல்டு என்பவரின் ஆத்திரத்தைத் தூண்டியது. இதனால் எழுத்துத் தேர்வுகளில் நன்றாக எழுதியும் சுப்பாராவுக்கு அந்தக் காலத்தில் எம்.பி.,பி.எஸ்., க்கும் குறைவான எல்.எம்.எஸ் எனும் பட்டமே கிடைத்தது.
# எல்லப்பிரகத சுப்பாராவ்

## ஆயுர்வேதக் கல்லூரியில் ஆராய்ச்சி

அரசு மருத்துவப் பணி கிடைக்காததால் சென்னையிலிருந்த மருத்துவர் இலக்குமிபதி ஆயுர்வேதக் கல்லூரியில் உடலியங்கியல் விரிவுரையாளராய்ப் பணியேற்றார். ஆயுர்வேத மருந்துகளின் குணப்படுத்தும் திறனால் கவரப்பட்ட அவர் அம்மருந்துகளுக்கு நவீன வடிவம் கொடுப்பதிலான ஆராய்ச்சியில் இறங்கினார்.
# எல்லப்பிரகத சுப்பாராவ்

## அமெரிக்கப் பயணம்

அமெரிக்கா செல்ல வேண்டுமென்ற இவரின் விருப்பம் சத்தியலிங்க நாயக்கர் அறக்கட்டளை, மல்லாடி அறக்கட்டளை மற்றும் இவரது மாமனார் திரட்டிய உதவிகள் ஆகியவற்றின் மூலம் சாத்தியமானது. 1922 அக்டோபர் 26 ஆம் பாஸ்டன் நகரில் இவர் முதன் முதலாக அமெரிக்க மண்ணில் காலடி எடுத்து வைத்தார்.
# எல்லப்பிரகத சுப்பாராவ்

## ஆராய்ச்சியும் சாதனைகளும்

ஹார்வர்டு வெப்பமண்டல நோய்கள் மருத்துவப் (tropical medicine) பள்ளியில் பட்டயப் (diplamo) படிப்பு படித்து முடித்து அங்கேயே இளநிலை தொழில்முறைப் பணியாளர் தொகுதியில் (junior faculty member) உறுப்பினரானார். சைரஸ் ஃபிஸ்க் என்பவருடன் இணைந்து உடல்திரவங்களிலும் திசுக்களிலும் உள்ள ஃபாஸ்பரசை அளவிடும் முறையை உருவாக்கினார்.  
தசை இயக்கத்தில் அடினோசின் ட்ரை பாஸ்ஃபேட்டு (ATP) மற்றும் கிரியாட்டின் பாஸ்ஃபேட்டு ஆகியவற்றின் முக்கியத்துவத்தை கண்டறிந்தார். அதே வருடத்தில் முனைவர் (PhD) பட்டத்தையும் பெற்றார்.  
ஹார்வர்டில் அவருக்கு நிலையான இடம் கிடைக்காமல் போகவே அமெரிக்கன் சயனமிடின் (American Cyanamid) ஒரு பிரிவான லெடர்ள் (Lederle Laboratories) ஆய்வகத்தில் இணைந்தார். அங்கே அவர் ஃபோலிக் அமிலத்தைத் தயாரிக்கும் முறையைக் கண்டறித்தார். அதன்பின் மரு. சிட்னி ஃபார்பர் உதவியுடன் மீத்தோ ட்ரெக்சேட் (Methotrexate) எனும் இன்றியமையாத புற்றுநோய்க்கான மருந்தைக் கண்டறிந்தார். அத்தோடு ஃபைலேரியா (filaria) நோயை ஆரம்ப கட்டத்தில் குணப்படுத்தும் மிக மிக முக்கியமான மருந்தான டை எத்தில் கார்பமசினைக் (DEC) கண்டறிந்தார். இவரின் வழிகாட்டுதலில் பெஞ்சமின் டக்கர் உலகின் முதல் டெட்ராசைக்ளின் மருந்தான ஆரியோமைசினைக் (Aureomycin) கண்டறிந்தார். இந்தக் கண்டுபிடிப்பு உலகில் இதுவரை மேற்கொள்ளப்பட்ட அறிவியல் ஆய்வுகளிலேயே மிகப் பரந்த (extensive) ஆய்வின் விளைவாக நிகழ்த்தப்பட்டது.
# எல்லப்பிரகத சுப்பாராவ்

## குடத்திலிட்ட விளக்காய் இவரின் சாதனைகள்

தன்னலமற்ற அவரின் அளவுகடந்த அடக்கப் பண்பால் அவர் புரிந்த சாதனைகள் யாவும் குடத்திலிட்ட விளக்கென ஆயின. தன் கண்டுபிடிப்புகளை அவர் சந்தைப்படுத்திப் பணமாக்க முயன்றதில்லை. பத்திரிக்கைகளுக்குப் பேட்டி அளித்ததில்லை. மற்ற அறிவியலாளர்களைப் போல் தன் கண்டுபிடிப்புகளை உலகெங்கும் பரப்பும் வகையில் விரிவுரை உலா சென்றதுமில்லை.
# எல்லப்பிரகத சுப்பாராவ்

## அமெரிக்க நிறுவனம் செய்த சிறப்பு

இவரைச் சிறப்பிக்கும் வகையில் இவர் பணிபுரிந்த அமெரிக்க நிறுவனமான அமெரிக்கன் சயனமிட் தான் புதிதாகக் கண்டறிந்த பூஞ்சைக்கு (*Subbaromyces splendens*) இவரது பெயரை வைத்தது.
# ஒகஸ்டஸ் சீபே

**ஒகஸ்டஸ் சீபே** அல்லது **கிஸ்டியன் அகஸ்டஸ் சீபே** (*Christian Augustus Siebe*; 1788 – ஏப்ரல் 15, 1872) என்பவர் செருமனியில் பிறந்த ஒரு பிரித்தானிய பொறியியளாளர் ஆவார். இவரது நீராடிக் கருவிக்கான பங்களிப்பானது முக்கியமானது. சக்சொனி நகரில் 1788 இல் பிறந்தார். இவரது ஆரம்ப கால வாழ்க்கை பற்றி மிகச் சிறிய அளவே அறியப்பட்டுள்ளது.
# ஒகஸ்டஸ் சீபே

## நீர்மூழ்கும் துறைக்குப் பங்களிப்புகள்

1830 களில், டீன் சகோதரர்கள் இவரை நீர் அடியில் பயன்படும் புகை தலைக்கவசத்தின் வித்தியாசமான வடிவத்தை அமைக்குமாறு பணித்தனர். பின்னர் இவரையே அவர்கள் நிரிற்கு அடியில் பயன்படும் பல்வேறு தலைக் கவசங்களை அமைக்குமாற வேண்டிக்கொண்டனர். ஜேர்ஜ் எட்வாட் என்பவர் செய்த கருவியை மேலும் மெருகூட்டி சீபே தன்னுடைய வடிவமைப்பைத் தயாரித்துக்கொண்டார்.
# ஒகஸ்டஸ் சீபே

## ஏனைய கண்டுபிடிப்புகள்

- 1828 இல் சுற்றும் நீர் இறைப்பான் உரிமைப் படுத்தப்பட்டது
- கடதாசி தயாரிக்கும் இயந்திரம்
- நிறை காட்டும் தராசு
- பனி செய்யும் இயந்திரம்  
1851, 1855 இல் நடந்த கண்காட்சிகளில் சீபே பல பதக்கங்களை வென்றார்.  
ஏப்ரல் 15, 1872 இல் நாட்பட்ட நுரையீரல் அடைப்பு நோயால் இலண்டனில் உள்ள அவரது வீட்டில் மரணமடைந்தார்.
# வார்ப்புரு:NICE

National Institute for Health and Clinical Excellence. *Clinical guideline }: }*. London, }.<noinclude>  
<hr/>
This template generates an automatic reference to the National Institute for Health and Clinical Excellence clinical guideline pages. It has three parameters, all of which are mandatory:
1. Number of the guideline (without zeros)
1. Name of the guideline (usually name of the condition)
1. Date or year of publication  
</noinclude>
# வார்ப்புரு:Marriage

<div>||&#32;}}}}&#40;
}}&nbsp;
}}
}}
}}
| d | இ. | இறப்பு = இறப்பு
| div | div. | divorced = divorced
| w | w. | wid | wid. | widow | widowed =
| =
| #default = }}
}}
}}&#41;</div><noinclude></noinclude>
# நெட்டிமையார்

**நெட்டிமையார்** சங்க காலப் பெண் புலவர்களில் ஒருவர். நீண்ட இமைகளை உடையவர் என்ற காரணத்தால் நெட்டிமையார் எனும் பெயர் அமைந்திருக்கலாம். பாண்டியன் பல்யாக சாலை முதுகுடுமிப் பெருவழுதியை இவர் பாடிய பாடல்கள் புறநானூற்றில் 9, 12, 15 ஆம் எண்வரிசையில் தொகுத்து வைக்கப்பட்டுள்ளன.  
:எம்கோ வாழிய குடுமி-தம்கோச்
:செந்நீர்ப் பசும்பொன் வயிரியர்க்கு ஈத்த  
:முந்நீர் விழவின் நெடியோன் (புறம்-9)
# நெட்டிமையார்

## இவர் சொல்லும் செய்திகள்

### புறம் 9

#### போரில் அறத்தாறு

போர் தொடங்குவதற்கு முன்பு பல்யாகசாலை முதுகுடுமிப் பெருவழுதி மக்களுக்கு அறிவிக்கிறான்.
போரில் சாகக் கூடாது என்று அவன் சிலரை எண்ணுகிறான். அவர்கள்: பசுவினம், பசுப்போன்ற பார்ப்பன மக்கள், பெண்டிர், பிணியாளர், குழந்தை இல்லாத ஆடவர் - ஆகியோர்.
- கோப்பெருஞ்சோழன் தன்னுடன் வடக்கிருந்து உயிர் துறக்க வந்த பொத்தியாரைத் தடுத்துக் குழந்தை பிறந்தபின் வருக எனத் தடுத்ததை இவ்விடத்தில் நினைவுகூரலாம்.
# நெட்டிமையார்

## இவர் சொல்லும் செய்திகள்

### புறம் 9

#### முந்நீர் விழவின் நெடியோன்

நெடியோன் என்னும் பாண்டிய அரசன் 'முந்நீர் விழா' கொண்டாடினான். அதனால் அவன் முந்நீர் விழவின் நெடியோன் என்று போற்றப்பட்டான். அது பஃறுளி என்னும் ஆறு கடலோடு கலக்குமிடத்தில் நடைபெற்றது.
- முந்நீர் = ஆற்றுநீர், ஊற்றுநீர், கடல்நீர்
பஃறுளியாறு இந்தியப் பெருங்கடலில் கலக்குமிடத்தில் குடிநீருக்காக ஊற்றுநீரைப் பறித்துக்கொண்டு அவன் கொண்டாடியது முந்நீர் விழா.  
முந்நீர் என்னும் கடலில் இக்காலத்துப் பாய்மரப் படகுப்போட்டி போன்று அக்காலத்து மரக்கலக் கப்பல்போட்டி நடத்தி விழாக் கொண்டாடினான் என்று இதனைச் சில அறிஞர் பெருமக்கள் கூறுகின்றனர்.
# வார்ப்புரு:Infobox embryology

| Caption2 = }
| Latin = }
| CarnegieStage = }
| Days= }}
| Precursor = }}
| GivesRiseTo = }}
| System = }}
| Acronym = }}
| Location = }}
| Pronunciation = }}
}}<noinclude>  
</noinclude>
# வார்ப்புரு:Expand section

}|no||.}} நீங்கள் [} இற்றை செய்வதன் மூலம் உதவலாம்].
| talk = }}}
| all = All articles to be expanded
| cat = Articles to be expanded
| date = }
}}
}}<noinclude>  
</noinclude>
# பாண்டியன்

**பாண்டியன்** என்ற தலைப்பில் உள்ள கட்டுரைகள்:  
- பாண்டியர் - பாண்டிய மன்னர்
- பாண்டியன் (நடிகர்)
- பாண்டியன் (திரைப்படம்)
- பாண்டியன் கிராம வங்கி
- பாண்டியன் குளம் (முல்லைத்தீவில் உள்ள ஊர்)
- சிவசக்தி பாண்டியன் திரைப்படத் தயாரிப்பாளர்
# லோங்யுவான் பவர்

**சீனா லோங்யுவான் பவர் குரூப் லிமிட்டெட்** அல்லது **லோங்யுவான் பவர்** என்று அழைக்கப்படும் நிறுவனம் சீனா, மற்றும் ஆசியாவின் மிகப்பெரிய காற்றுத் திறன் தயாரிக்கும் நிறுவனமாகும்.. இந்த நிறுவனம் பிரதானமாக காற்றாலைகளை வடிவமைத்தல், தயாரித்தல், மேலாண்மை செய்தல் மற்றும் இயக்குதல், போன்ற பணிகளுடன் காற்றாலைகளின் மூலம் தயாரிக்கப்பட்ட மின்சாரத்தைப் உபயோகிப்பாளர்களுக்கு விற்பனையும் செய்கின்றது.  
லோங்யுவான் பவர் சீன அரசிற்குச் சொந்தமான சைனா கோடியன் கூட்டுத்தாபனத்தின் மானியத்தைப் பெற்றுக்கொள்கின்றது. 2008 இன் முடிவில் இந்த நிறுவனம் சீனாவின் காற்றாலை சக்தியாக்கத்தில் 24 சதவீதத்தை தன்வசம் வைத்திருந்தது. இந்த நிறுவனம் ஹாங்காங் பங்குச் சந்தையில் டிசம்பர் 2009 முதல் ஒரு பங்கு HK$8.16 என பட்டியலிடப்பட்டது.
# முரண்பாடான உடையவிழ்ப்பு

அதிக குளிரால் மரணமடைவோரில் ஐந்தில் ஒருவர் **முரண்பாடான உடையவிழ்ப்பு** (*paradoxical undressing*) என்ற நிலை ஏற்பட்டு தன் ஆடைகளைக் அவிழ்த்துக் கொள்வார்.
# முரண்பாடான உடையவிழ்ப்பு

## பெயர்க்காரணம்

பொதுவாக குளிரால் வாடும் ஒருவர் கம்பளி போன்ற உடைகளை அணிவார். கம்பளி போன்றவை இல்லாத பட்சத்தில் ஒன்றின் மேல் ஒன்றாக அதிக ஆடைகளை அணிவார். ஆனால் இந்நிலையிலோ குளிரால் வாடுபவர் உடைகளை அவிழ்த்துக் கொள்வார். இது முரண்பாடான ஒன்றாதலால் இந்நிலை முரண்பாடான உடையவிழ்ப்பு எனப் பெயர் பெற்றது.
# முரண்பாடான உடையவிழ்ப்பு

## இந்நிலை ஏற்படக் காரணம்

இரண்டு காரணங்கள் முன் வைக்கப்பட்டுள்ளன. அவை,  
1. நம் உடல் வெப்பநிலையைச் சமநிலையில் வைத்திருப்பது மூளையின் ஒரு பகுதியான ஐப்போதலாமசு (*Hypothalamus*) ஆகும். அதிகக் குளிரினால் இது பாதிக்கப்பட்டு முரண்பாடாகச் செயல்படலாம்.
1. குளிரில் நமது தசைகள் சுருக்கமடைந்து வெப்பத்தை உற்பத்தி செய்யும். தசைகள் சுருங்குவதோடு இரத்தக் குழாய்களும் சுருக்கமடைந்திருக்கும். நேரமாக ஆக தாக்குப்பிடிக்க முடியாத தசைகள் விரிவடையும். இரத்தக் குழாய்களும் விரிவடையும். உடனே உள் உடல் வெப்பம் முழுவதும் சமநிலை ஏற்படும் வரை தோலுக்குக் கடத்தப்படும். வியர்வையும் உண்டாகும். எனவே பாதிக்கப்பட்டவர் தன் உடைகளைக் களைந்து கொள்வார்.
# முரண்பாடான உடையவிழ்ப்பு

## சட்டஞ் சார் முக்கியத்துவம்

இந்நிலை அதிக சட்டஞ்சார் (legal) மதிப்புடையது. ஏனெனில் இது பார்க்க கற்பழிப்பு மரணத்தை ஒத்திருக்கும்.
# முரண்பாடான உடையவிழ்ப்பு

## இவற்றையும் காண்க

- முரண்பாடான சிரிப்பு
- முரண்பாடான மருந்துச்செயல்
- முரண்பாடான நெஞ்சுக்கூடு இயக்கம்
- முரண்பாடான நோக்கம்
- முரண்பாடான தவளை
# முரண்பாடான தவளை

**முரண்பாடான தவளை** (*Pseudis paradoxa*, ஆங்கிலம்: *Paradoxical frog* அல்லது *shrinking frog*) என்பது குளம், குட்டை, ஏரி போன்ற நீர் நிலைகளில் வாழக்கூடிய ஒரு தவளை ஆகும். பெண் தவளைகள் இடும் முட்டைகளில் இருந்து தாய்த் தவளையை விட நான்கு மடங்கு பெரிய தலைப்பிரட்டைகள் உருவாகும். பின்னர் இவை தவளையாக உருமாறியவுடன் (metamorphosis) இவற்றின் உடல் பழைய அளவில் கால் பங்காகச் சுருங்கி விடும்.  
பொதுவாக மற்ற இனத் தலைப்பிரட்டைகள் சிறிதாக இருந்து வளர வளரப் பெரிதாகும். ஆனால் இத் தவளை இனத்திலோ வளர வளரச் சிறிதாகும் முரண்பாடான நிகழ்வு காணப்படுகிறது. விலங்குலத்தில் இந்த முரண்பாடு மிக அதிசயமாகக் காணப்படும் ஒன்றாகும்.
# முரண்பாடான தவளை

## இவற்றையும் காண்க

- டார்வினின் தவளை  
- முரண்பாடான சிரிப்பு  
- முரண்பாடான மருந்துச்செயல்  
- முரண்பாடான நெஞ்சுக்கூடு இயக்கம்  
- முரண்பாடான நோக்கம்
# தாய்

தாயும் சேயும்]]
ம் குட்டியும்]]
நகரத்தில் உள்ள நினைவுத் தூண் - "நம்மைச் சந்திக்கும் முன்னரே நம்மை நேசிப்பவளுக்காக" என்ற வாசகம் பொறிக்கப்பட்டுள்ளது.]]
தாயின் அன்பு கூண்டில் அடைபட்டது போல் தன் பிள்ளை மீது]]  
ஆண் - பெண் என இருபாலினருக்கிடையிலான பாலுறவின் மூலம் பிறக்கும் குழந்தைக்குப் பெண் பாலினமாக இருப்பவள் **தாய்** எனப்படுகிறாள். உயிரியல் அல்லது சமூக நோக்கில் ஒரு குழந்தையை ஈன்றெடுக்கும் பெண் **தாய்** (*mother*) அல்லது **அன்னை** எனப்படுவார். தமிழில் அம்மா, அன்னை, ஆய் போன்ற சொற்கள் தாயைக் குறிக்கப் பயன்படுகின்றன.  
மனிதனைப் போன்ற பாலூட்டிகளில் தாய், கரு உண்டாவதில் இருந்து கரு குழந்தையாக வளர்ச்சி பெறும் வரை தன் கருப்பையில் தாங்கியிருக்கிறாள். குழந்தை வளர்ப்பில் பெற்றோர்கள் இருவருக்கும் மற்ற உறவினர்களுக்கும் பங்குகள் இருந்தாலும், தாய்க்கு சிறப்பான பங்கு உண்டு.  
யானைகளில், யானைக்குட்டிக்கு அத்தியாவசியத் தேவைகள் உணவு, பாதுகாப்பு மற்றும் தாயன்பு தான். ஒரு வேளை தாய்ப்பால் கிடைக்காத நிலை ஏற்பட்டால் குட்டி வாழும் வாய்ப்பு குறைகிறது. ஆயினும் ஒரு யானைக்குட்டி மிக மோசமாக பாதிக்கப்படுவது தனிமையால் தான்.
# தாய்

## அம்மா சொல் உருவாக்கம்

தமிழ்மொழியில் உள்ள சொற்கள் தோன்றிய விதம் பற்றி ஆராயும் பொழுது அம்மா என்னும் சொல் எவ்வாறு உருவாகியிருக்கலாம் என்பதை இங்கே காணலாம்.  
தமிழ்ச் சொற்கள் பெரும்பாலும் எழுப்பப்பட்ட ஓசைகளின் சொற்களாகவே காணப்படுகின்றன. கூ கூ என்று கூவிய கூகை, குர்குர் என ஒலித்த குரங்கு, கர் கர் என உறுமிய கரடி, சர சரவென ஓடிய சாரை என பல எடுத்துக்காட்டுகளைக் கூறலாம்.  
இவ்வகையில் அம்மா என்ற சொல்லும் இயற்கையில் தோன்றிய ஒன்றாகும். பிறந்த குழந்தை அழுவதும், சிரிப்பதுமாக வாயை மூடி மூடித் திறக்கின்றது. குழந்தை வாயைத் திறக்கும் போது அ என்ற ஒலி எழுகின்றது. வாயை மூடும் போது ம் என்ற ஒலி எழுகின்றது. ம்+அ. ம்ம -ம்ம -என்ற ஒலி மீண்டும் மீண்டும் வெளிவரும் போது அது அம்மா என்ற சொல்லைத் தருகின்றது.  
அம்மா இயற்கையாகவே தோன்றிய சொல்லாகும். அம்ம, அம்மு, அம்மை போன்ற சொற்கள் அம்மா என்ற சொல்லுக்குப் பிறகு தோன்றியவைகள். தாய் என்ற சொல் ஆய் என்ற சொல்லின் நீட்சியாகும். ஆய்=அம்மா பாட்டி, பாலமுதைத் தந்த ஆய், தாய் எனப்பட்டாள். குழந்தையை அள்ளி எடுத்து அணைக்கும் தாய், அன்னையெனப்பட்டாள். தமிழகத்தில் சில கிராமங்களில் அம்மா எனும் சொல்லை ஆத்தா எனவும் குறிப்பிடுவர்.  
ஆய், தாய், அன்னை, அம்மை ஆகியவைகள் யாவும் பிற்காலச் சொற்களே. அம்மா+ஆய்ச்சி=அம்மாச்சி. அம்மா என்ற தமிழ்ச் சொல் மா - மாதா -மதத்ரு என்றவாறு வடமொழியில் திரிந்தது எனலாம்.
# தாய்

## மேலும் பார்க்க

- தந்தை
# தாய்

## துணை நூற்பட்டியல்

-
# 2014 உலகக்கோப்பை காற்பந்து

**2014 உலகக்கோப்பை காற்பந்து** (*2014 FIFA World Cup*) அல்லது 20 ஆவது ஃபீஃபா உலகக்கிண்ணக் கால்பந்து போட்டித்தொடரின் இறுதிப்போட்டிகள் பிரேசிலில் 2014 ஜூன் 12 முதல் ஜூலை 13 வரை நடைபெற்றன.  
இரண்டாவது தடவையாக பிரேசிலில் இறுதிப் போட்டிகள் இடம்பெற்றன. முதற்தடவை 1950 உலகக்கோப்பை காற்பந்து போட்டிகள் இங்கு நடைபெற்றன. தென் அமெரிக்காவில் இடம்பெறும் இரண்டாவது உலகக்கோப்பை போட்டி இதுவாகும். முன்னதாக 1978 ஆம் ஆண்டில் அர்ஜென்டினாவில் இடம்பெற்றது. 2007 இல் பன்னாட்டுக் கால்பந்து சங்கங்களின் கூட்டமைப்பு இந்தப் போட்டிகளை ஏற்று நடத்தும் நாடாக பிரேசிலைத் தேர்ந்தெடுத்தது.  
சூன் 2011இல் துவங்கிய 2014 உலகக்கோப்பை கால்பந்து தகுதிச் சுற்றுப் போட்டிகளில் பங்கேற்று 31 நாடுகள் இப்போட்டியில் நுழைந்தன. ஏற்று நடத்தும் நாடான பிரேசிலையும் சேர்த்து 32 அணிகள் மோதின. மொத்தம் 64 ஆட்டங்கள் பிரேசிலின் 12 நகரங்களில் நடைபெற்றன. இந்த 12 நகரங்களிலிலும் விளையாட்டரங்கங்கள் புதியதாகவோ புதுப்பிக்கப்பட்டதாகவோ கட்டமைக்கப்பட்டன. இம்முறையே முதன்முதலாகப் புதிய கோல்-கோடு தொழினுட்பம் பயன்படுத்தப்பட்டது.  
1930 இலிருந்து உலகக்கோப்பையை வென்ற உலக வாகையாளர்களான உருகுவை, பிரேசில், இத்தாலி, செருமனி, இங்கிலாந்து, அர்கெந்தீனா, பிரான்சு மற்றும் எசுப்பானியா ஆகியன 2014 போட்டிகளில் பங்கேற்றன. 2010 உலகக்கோப்பை வாகையாளரான எசுப்பானியா அணி, மற்றும் இங்கிலாந்து, இத்தாலி ஆகியன குழுநிலை ஆட்டங்களில் தோல்வியுற்று வெளியேறின. உருகுவாய் 16 அணிகளின் சுற்றிலும், பிரான்சு காலிறுதியிலும் தோல்வியுற்று வெளியேறின. பிரேசில் அணி அரையிறுதியில் தோல்வியடைந்ததை அடுத்து இறுதிப் போட்டியில் அர்கெந்தீனாவும், செருமனியும் போட்டியிட்டன. இதுவரை அமெரிக்கக் கண்டங்களில் இடம்பெற்ற ஏழு உலகக்கிண்ணப் போட்டிகளிலும் தென் அமெரிக்க அணிகளே வென்றுள்ளன. இறுதியாட்டத்தில் செருமனி அர்கெந்தீனாவை கூடுதல் நேரத்தில் 1-0 என்ற கோல் கணக்கில் வென்று அமெரிக்கக் கண்டங்களில் உலகக்கோப்பையை வென்ற முதல் ஐரோப்பிய அணி என்ற பெருமையைப் பெற்றது.
# 2014 உலகக்கோப்பை காற்பந்து

## போட்டி நடத்தும் நாடு தேர்வு

2014 உலகக்கோப்பையை நடத்தும் நாடாக பிரேசிலை அறிவித்தல்]]  
மார்ச்சு 7, 2003இல் பன்னாட்டுக் கால்பந்து சங்கங்களின் கூட்டமைப்பு ஒவ்வொரு கண்டத்திலும் போட்டிகளை சுழற்றுவது என்ற கொள்கைக்கேற்ப 2014ஆம் ஆண்டிற்கான போட்டிகள் தென் அமெரிக்காவில் நடைபெறும் என அறிவித்தது. இந்த முடிவு முதன்முறையாக அடுத்தடுத்த இரு உலகக்கோப்பைகள் ஐரோப்பாவிற்கு வெளியே நடத்தப்பட வாய்ப்பளித்தது.  
சூன் 3, 2003இல் தென்னமெரிக்க கால்பந்துக் கூட்டமைப்பு அர்கெந்தீனா, பிரேசில்,கொலாம்பியா இந்தப் போட்டிகளை நடத்த விரும்பியது. ஆனால், மார்ச்சு 2004இல் கூடிய தென்னமெரிக்க கால்பந்துக் கூட்டமைப்பு சங்கங்கள் ஒருமனதாக பிரேசில் இந்தப் போட்டிகளை தங்கள் சார்பில் நடத்த தெரிவு செய்தன.  
இடைக்காலத்தில் கொலம்பியா தான் ஏற்று நடத்த ஏலக்கோரிக்கையை அனுப்ப முடிவு செய்து அலுவல்பூர்வமாக திசம்பர் 2006இல் தனது கோரிக்கையை அறிவித்தது. இதற்கு ஒரு வாரம் முன்னதாக பிரேசிலும் தனது விருப்பத்தைத் தெரிவித்திருந்தது. பின்னதாக, கொலம்பியா அலுவல்பூர்வமாக ஏப்ரல் 2007இல் தனது ஏலக்கோரிக்கையை மீட்டுக் கொண்டதால் மீண்டும் பிரேசிலே ஒரே கோரிக்கையாளராக அமைந்தது. 2007ஆம் ஆண்டு அக்டோபர் 30 இல் ஃபிபா முறையாக பிரேசிலை இந்நிகழ்வை ஏற்று நடத்தும் நாடாக உறுதி செய்தது.
# 2014 உலகக்கோப்பை காற்பந்து

## தகுதிநிலை

இறுதிப் போட்டிகளில் விளையாடும் அணிகளுக்கான இடங்கள் மார்ச் 3, 2011 அன்று முடிவாயின; 31 இடங்களுக்கான பகிர்வு முந்தையப் போட்டியைப் போன்றே தகுதிப் போட்டிகளின் மூலம் முடிவு செய்ய திட்டமிடப்பட்டது. சூலை 30, 2011 அன்று இரியோ டி செனீரோவில் உள்ள மரீனா ட குளோரியா தங்குவிடுதியில் 2014 உலகக்கோப்பைக்கான தகுதிச்சுற்றுக்கான நிரல் வரையப்பட்டது. ஏற்று நடத்தும் நாடாக, பிரேசில் தானியக்கமாக போட்டியில் பங்கேற்க தகுதி பெற்றது.  
208 ஃபிஃபா தேசிய அணிகளில் 203 தகுதிச் சுற்றுக்களில் பங்கேற்றன. இந்தப் போட்டிகள் சூன் 15, 2011 முதல் நவம்பர் 20, 2013 வரை நடைபெற்றன. தகுதிபெற்ற 32 அணிகளில் 24 அணிகள் முந்தைய போட்டியிலும் தகுதி பெற்றிருந்தனர். புதியவர்களாக பொசுனியா எர்செகோவினா, முதல்முறையாக தனிநாடாக, தகுதி பெற்றுள்ளனர். பிஃபா உலகத் தரவரிசைப்படி உயர்ந்த தரவரிசையில் இருந்து பங்குபெறாத நாடாக உக்ரைன் உள்ளது. 2002க்குப் பிறகு முதன்முறையாக ஓசியானா கால்பந்துக் கூட்டமைப்பிலிருந்து எந்த அணியும் இந்த உலகக்கோப்பையில் தகுதிபெறவில்லை.
# 2014 உலகக்கோப்பை காற்பந்து

## தகுதிநிலை

### தகுதிபெற்ற அணிகள்

கீழ்வரும் 32 அணிகள் இறுதிப் போட்டிகளில் விளையாடத் தகுதி பெற்றுள்ளன. போட்டி ஆட்டங்களின் நிரலை வரைவதற்கான அவற்றின் போட்டி தரவரிசைகளுக்கு பிஃபா தரவரிசைப் பட்டியல் பயன்படுத்தப்பட்டுள்ளது.  
;ஆசி.காகூ (4)
- (62)
- (43)
- (46)
- (57)  
;ஆப்.காகூ (5)
- (22)
- (56)
- (37)
- (23)
- (44)  
;ஓகாகூ (0)
- *தகுதி பெறவில்லை*  
;வமஅககாகூ (4)
- (28)
- (33)
- (20)
- (13)  
;தெஅகாகூ (6)
- (5)
- (3) <small>(நடத்தும் நாடு)</small>
- (14)
- (8)
- (26)
- (7)  
;ஐகாசகூ (13)
- (11)
- (21)
- (18)
- (10)
- (17)
- (2)
- (12)
- (9)
- (15)
- (4)
- (19)
- (1)
- (6)  
| பிஃபாவின் சூன் 2014 அன்றைய தரப்படுத்தலின்படி அணிகளின் பட்டியல் |  |  |  |
| --- | --- | --- | --- |
| 1 | எசுப்பானியா | ஐகாசகூ |  |
| 2 | செருமனி | ஐகாசகூ |  |
| 3 | பிரேசில் <small>(நடத்தும் நாடு)</small> | தெஅகாகூ |  |
| 4 | போர்த்துகல் | ஐகாசகூ |  |
| 5 | ஆர்ஜெண்டீனா | தெஅகாகூ |  |
| 6 | சுவிட்சர்லாந்து | ஐகாசகூ |  |
| 7 | உருகுவை | தெஅகாகூ |  |
| 8 | கொலம்பியா | தெஅகாகூ |  |
| 9 | இத்தாலி | ஐகாசகூ |  |
| 10 | இங்கிலாந்து | ஐகாசகூ |  |
| 11 | பெல்ஜியம் | ஐகாசகூ |  |
| 12 | கிரேக்கம் | ஐகாசகூ |  |
| 13 | அமெரிக்கா | வமஅககாகூ |  |
| 14 | சிலி | தெஅகாகூ |  |
| 15 | நெதர்லாந்து | ஐகாசகூ |  |
| 16 | பிரான்ஸ் | ஐகாசகூ |  |
| 17 | குரோவாசியா | ஐகாசகூ |  |
| 18 | உருசியா | ஐகாசகூ |  |
| 19 | மெக்சிக்கோ | வமஅககாகூ |  |
| 20 | பொசுனியாவும் எர்செகோவினாவும் | ஐகாசகூ |  |
| 21 | அல்ஜீரியா | ஆப்.காகூ |  |
| 22 | கோட் டிவார் | ஆப்.காகூ |  |
| 23 | எக்குவடோர் | தெஅகாகூ |  |
| 24 | கோஸ்ட்டா ரிக்கா | வமஅககாகூ |  |
| 25 | ஹொண்டுராஸ் | வமஅககாகூ |  |
| 26 | கானா | ஆப்.காகூ |  |
| 27 | ஈரான் | ஆசி.காகூ |  |
| 28 | நைஜீரியா | ஆப்.காகூ |  |
| 29 | சப்பான் | ஆசி.காகூ |  |
| 30 | கமரூன் | ஆப்.காகூ |  |
| 31 | தென் கொரியா | ஆசி.காகூ |  |
| 32 | ஆஸ்திரேலியா | ஆசி.காகூ | } |
# 2014 உலகக்கோப்பை காற்பந்து

## இடம்

பனிரெண்டு இடங்கள் (ஏழு புதிய மற்றும் ஐந்து புனரமைக்கப்பட்ட இடங்கள்) பனிரெண்டு நகர்களில் இருந்து போட்டிக்காக தெரிவு செய்யப்பட்டுள்ளன.
<>  
| இரியோ டி செனீரோ, ரிசெ | பிரசிலியா, கூமா | சாவோ பாவுலோ, சாபா | போர்த்தலேசா, சியா |
| --- | --- | --- | --- |
| எசுடேடியோ டொ மரக்கானா | எசுடேடியோ நாசியோனல் மனே கரிஞ்சா | கொரிந்தியன்சு அரங்கம் | எசுடேடியோ கேஸ்தலோவ் |
| <small> | <small> | <small></small> | <small></small> |
| கொள்ளளவு: **76,935**
<small>(புதுப்பிக்கப்பட்டது)</small> | கொள்ளளவு: **70,042**
<small>(புதிய அரங்கு)</small> | கொள்ளளவு: **68,000**
<small>(புதிய அரங்கு) | கொள்ளளவு: **64,846**
<small>(புதுப்பிக்கப்பட்டது)</small> |
| மினெய்ரோ விளையாட்டரங்கம் | எசுடேடியோ பெய்ரா ரியோ |  |  |
| <small></small> | <small></small> |  |  |
| கொள்ளவு: **62,547**
<small>(புதுப்பிக்கப்பட்டது)</small> | கொள்ளவு: **51,300**
<small>(புதுப்பிக்கப்பட்டது)</small> |  |  |
| அரீனா பொன்டே நோவா | இட்டாய்பவா அரீனா |  |  |
| <small></small> | <small></small> |  |  |
| கொள்ளவு: **56,000**
<small>(புதுப்பிக்கப்பட்டது)</small> | கொள்ளவு: **46,154**
<small>(புதிய அரங்கு)</small> |  |  |
| அரீனா பன்டனல் | அரீனா அமசோனியா | அரீனா டஸ் டுனஸ் | அரீனா ட பய்க்சாடா |
| <small></small> | <small></small> | <small></small> | <small></small> |
| கொள்ளவு: **42,968**
<small>(புதிய அரங்கு)</small> | கொள்ளவு: **42,374**
<small>(புதிய அரங்கு)</small> | கொள்ளவு: **42,086**
<small>(புதிய அரங்கு)</small> | கொள்ளவு: **43,981**
<small>(புதுப்பிக்கப்பட்டது)</small> |
| } |  |  |  |
</>
# 2014 உலகக்கோப்பை காற்பந்து

## இறுதி குலுக்கல்

| தொட்டி 1 (மூலம்) | தொட்டி 2 (ஆப்பிரிக்கா மற்றும் தென் அமெரிக்கா) | தொட்டி 3 (ஆசியா மற்றும் வட அமெரிக்கா) | தொட்டி 4 (ஐரோப்பா) |
| --- | --- | --- | --- |
| *(நடத்தும் நாடு)* | *(தொட்டி 2க்கு)* | } |  |
# 2014 உலகக்கோப்பை காற்பந்து

## ஆட்ட நடுவர்கள்

பன்னாட்டுக் கால்பந்து சங்கங்களின் கூட்டமைப்பு மார்ச்சு 2013இல் முன்தெரிவாக 52 நடுவர்களின் பட்டியலை வெளியிட்டது. ஆறு காற்பந்து கூட்டமைப்புக்களிலிலிருந்தும் ஒரு நடுவருக்கு இரு துணை நடுவர்கள் கூட்டாக இந்தப் பட்டியல் அமைந்திருந்தது. 2014 சனவரி 14 அன்று பிஃபாவின் நடுவர் குழு 25 மூன்று நபர் நடுவர் அணிகளையும் ஆதரவாக எட்டு இரட்டையர் அணிகளையும் 43 வெவ்வேறு நாடுகளிலிலிருந்து அறிவித்தது.